Koolituse eesmärk on anda osalejatele praktilisi kogemusi läbirääkimiste ettevalmistamisel ja läbiviimisel, mis aitab neil pärast kursuse läbimist enda läbirääkimistel edu saavutada.
Selle väga praktilise koolituse läbimise tulemusel on osalejad saanud:
Põhjaliku ülevaate kõigist olulistest valdkondadest, millega tasub praktikas enda läbirääkimisi ette valmistades arvestada.
Praktilised läbirääkimiste kogemused koos koolitaja ja teiste osalejate tagasisidega enda tugevuste ja arenguvõimaluste kohta.
Huvi korral juba ette valmistatud tulevaste läbirääkimiste strateegilise plaani, mis arvestab kõigi oluliste asjaoludega ja loob head eeldused tegelikus elus läbirääkimistel edu saavutamiseks.
Juhendaja Veiko Värk on lõpetanud Tartu Ülikooli õigusteaduskonna ja Tallinna Ülikooli psühholoogia erialal cum laude. Veiko on viinud koolitusi läbi paljudel psühholoogiaga seonduvatel teemadel ja talle on antud VI taseme täiskasvanute koolitaja kutse. Veiko tegutseb professionaalse koolitaja, konsultandi ja läbirääkimiste vahendaja/lepitajana.
Kursuse detailid
Asukoht:
Tallinna Õpetajate Maja, Raekoja plats 14
Aeg:
Teisipäeviti 16. oktoobrist - 6. novembrini (2018) kell 18.00-20.30
Maht:
4 x 2,5h
Juhendaja:
Veiko Värk
Hind:
119 € / 101,15€
Grupi suurus:
20 inimest
Lisainformatsioon:
Soodushind -15% Tallinna haridustöötajatele, ISIC ja ITIC kaardi omanikule.
1. tund: Läbirääkimistel edu saavutamise põhialused. Mis on läbirääkimistel edu saavutamise suurimad saladused? Millega tasub kindlasti arvestada, et enda läbirääkimistel soovitud eesmärgid saavutada? Praktilised läbirääkimiste rollimängud koos koolitaja ja teiste osalejate tagasisidega.
2. tund: Läbirääkimiste ettevalmistamine. Osalejatel on võimalik spetsiaalseid läbirääkimiste ettevalmistamise töövahendeid kasutades põhjalikult ette valmistada läbirääkimisteks enda jaoks olulises valdkonnas. Praktilised läbirääkimiste rollimängud koos koolitaja ja teiste osalejate tagasisidega (soovi ja võimaluse korral osaleja enda jaoks huvipakkuvas valdkonnas).
3. tund: Läbirääkimiste läbiviimine. Millele tasub läbirääkimisi läbi viies erinevates etappides praktikas tähelepanu pöörata, et tulemused vastaksid ootustele? Praktilised läbirääkimiste rollimängud koos koolitaja ja teiste osalejate tagasisidega (soovi ja võimaluse korral osaleja enda jaoks huvipakkuvas valdkonnas).
4. tund: Keerulised olukorrad läbirääkimistel. Mida teha ning missuguseid strateegiaid ja taktikaid on võimalik kasutada siis, kui läbirääkimised ei lähe praktikas soovitud suunas? Praktilised läbirääkimiste rollimängud koos koolitaja ja teiste osalejate tagasisidega (soovi ja võimaluse korral osaleja enda jaoks huvipakkuvas valdkonnas).
×
Registreerimine
Kursusele registreeruda on Sul võimalik kuni kursuse täitumiseni. Kui kursusel ei ole vabu kohti, lisame Sind ootejärjekorda ja võtame Sinuga ühendust esimese koha vabanemisel.
Tasumine
Kursuse arve saadetakse kõige varem 30 päeva enne kursuse algust.
Arve tähtaegne maksmine on kursusel osalemise eelduseks.
Kursuse eest saad tasuda vaid pangaülekandega Tallinna Linnakantselei Finantsteenistuse esitatud e-arve alusel. Kahjuks ei ole pangakaardiga ega sularahas tasumine võimalik.
Hiljemalt enne esimese tunni toimumist peab Sul olema kindlasti kursuse eest tasutud täies ulatuses.
Soodustused
Soodushind –15% kehtib Tallinna Haridusameti ja selle hallatavate asutuste haridustöötajatele (koolide, huvikoolide ja lasteaedade õpetajad) ning ISIC- ja ITIC-kaardi omanikele.
Soodustus kehtib vaid eraisikutele ja korraga saab kasutada vaid ühte soodustust.
Soodushinna taotlemiseks märgi registreerimisvormi kindlasti kaardi number ja kehtivusaeg, haridustöötaja soodustuse puhul anna teada ka töö- ja ametikoht.
Isikuandmed
Kasutame teie isikuandmeid arve tegemiseks ja kursuse lähenedes info edastamiseks. Eraisikule on vaja arvega tasumisel isikukoodi, sest arve esitamisega tekib isiku vastu nõue ja nõue on alati konkreetse isiku vastu ja isikukood on ainuke asi mis tõestab, et tegemist on õige inimesega. Sellised nõuded tulenevad seadustest.
Loobumine
Kursusest loobumisest teavita palun koolitusjuhti esimesel võimalusel, kuid hiljemalt enne kursuse algust.
Mõjuval põhjusel kursusest loobumisel on võimalik kursusetasu tagasi taotleda ka pärast esimest tundi. Selleks teavita koolitusjuhti hiljemalt järgmise tööpäeva jooksul.
Kursusel osalejate vähese arvu korral on Tallinna Õpetajate Majal õigus kursuse algusaega edasi lükata või kursus ära jätta. Kursusele registreerunuid teavitatakse sellest esimesel võimalusel, enamasti mõned päevad enne kursuse algust. Sellisel juhul tagastab Õpetajate Maja kursusetasu täies ulatuses.
Kui tekkis küsimusi või soovid kursustest lähemalt kuulda, võta meie koolitusjuhtidega ühendust, kes annab Sulle head nõu!
Tähelepanu! Teie veebilehtiseja ei vasta kodulehe külastamiseks vajalikele nõuetele. Palun vahetage veebilehitsejat või seadet, millega te veebilehte sirvite.
Attention! Teie veebilehtiseja ei vasta kodulehe külastamiseks vajalikele nõuetele. Palun vahetage veebilehitsejat või seadet, millega te veebilehte sirvite.
Внимание! Teie veebilehtiseja ei vasta kodulehe külastamiseks vajalikele nõuetele. Palun vahetage veebilehitsejat või seadet, millega te veebilehte sirvite.
Antud veebilehel kasutatakse isikuandmeid ja küpsiseid. Kui soovite jätkata meie veebilehe sirvimist, palun kinnitage, et nõustute meie kasutustingimustega klikkides nupul „Nõustun“